Selle uudise juurde kirjutatud  kommentaaridest väärib üks seisukohtadest eraldi teemana käsitlust, kuid piirduksin esi algul siiski üksnes selle tsiteerimisega ja püüaksin hiljem arutluse käigus ka midagi juurde lisada. "Usun tegijate heasse tahtesse ja eesmärk on ilus, aga ma ei toetaks seda algatust. Ütlen otsekoheselt, et mulle isiklikult ei meeldiks, kui mind emadepäeva (vara) hommikul äratatakse ja ukse taga võõraid nägusid näen. Seda enam, et emadepäev ei ole majaomanike jaoks kohustuslik lipu heiskamise päev. See, kas lippu heisata  või mitte, peaks olema igaühe vaba tahe ja jääma iga inimese enda otsustada," kirjutas anonüümseks jääda sooviv lugeja, kellega olen valdavalt täiesti ühel meelel - välja arvatud väga üksikud nüansid, mille selgitamine väärib sõnade seades sama suurt täpsust nagu kirurg kasutab nuga oma patsiendi tervendamisel.